Borgarsyssel
Store norske leksikon,Historie,Norsk og nordisk historie,Norges historie,Norges historie fra 1050 til 1300
Borgarsyssel var i middelalderen en syssel som omfattet det som før 2020 var Østfold fylke, med unntak av Morsudal (Mossedal, nå Hobøl), som tilhørte Oslo syssel. Navnet er avledet av byen Borg, nå Sarpsborg. Borgarsyssel var delt i 16 skipreider, som i stor grad tilsvarte flere av de nåværende eller tidligere kommunene, men ofte bar andre navn.
Borgarsyssel hørte juridisk under Borgarting, og kirkelig under Oslo bispedømme. I Borg og på Valdisholm i Glomma var det befestninger. Borgardyssel ble fra rundt 1400 delt opp i mange mindre len, og navnet Borgarsyssel ble på 1500- og 1600-tallet fortrengt av navnet Smålenene, men går ennå igjen i den geistlige inndelingen (Østre, Vestre og Søndre Borgesyssel prostier). Les mer i Store norske leksikon Borg Borgarting Norge i høymiddelalderen